CELEX: 62018TB0660
Language: sk
Date: 2019-07-09 00:00:00
Title: Vec T-660/18: Uznesenie Všeobecného súdu z 9. júla 2019 — VodafoneZiggo Group/Komisia („Žaloba o neplatnosť — Elektronické komunikácie — Článok 7 smernice 2002/21/ES — Veľkoobchodné poskytovanie pevného prístupu — Spoločný významný vplyv na trhu — Špecifické regulačné povinnosti uložené prevádzkovateľom — Navrhované opatrenia sprístupnené národným regulačným orgánom — Pripomienky Komisie — Nezačatie druhej fázy postupu — Akt, ktorý nie je možné napadnúť žalobou — Článok 130 rokovacieho poriadku — Neprípustnosť“)

30.9.2019   
            
            
               SK
            
            
               Úradný vestník Európskej únie
            
            
               C 328/54
            
         
      Uznesenie Všeobecného súdu z 9. júla 2019 — VodafoneZiggo Group/Komisia
      (Vec T-660/18) (1)
      
      („Žaloba o neplatnosť - Elektronické komunikácie - Článok 7 smernice 2002/21/ES - Veľkoobchodné poskytovanie pevného prístupu - Spoločný významný vplyv na trhu - Špecifické regulačné povinnosti uložené prevádzkovateľom - Navrhované opatrenia sprístupnené národným regulačným orgánom - Pripomienky Komisie - Nezačatie druhej fázy postupu - Akt, ktorý nie je možné napadnúť žalobou - Článok 130 rokovacieho poriadku - Neprípustnosť“)
      (2019/C 328/61)
      Jazyk konania: angličtina
      
         Účastníci konania
      
      
         Žalobkyňa: VodafoneZiggo Group BV (Utrecht, Holandsko) (v zastúpení: W. Knibbeler a A. Pliego Selie, avocats)
      
         Žalovaná: Európska komisia (v zastúpení: G. Braun a L. Nicolae, splnomocnení zástupcovia)
      
         Predmet veci
      
      Návrh podaný na základe článku 263 ZFEÚ na zrušenie rozhodnutia údajne obsiahnutého v liste z 30. augusta 2018, ktorý Komisia zaslala holandskému regulačnému orgánu, Autoriteit Consument en Markt (Úrad pre spotrebiteľov a trhy, Holandsko), a ktorý obsahoval jej pripomienky podľa článku 7 ods. 3 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (Ú. v. ES L 108, 2002, s. 33; Mim. vyd. 13/029, s. 349) k navrhovaným opatreniam, ktoré jej sprístupnil tento úrad (veci NL/2018/2099 a NL/2018/2100)
      
         Výrok
      
      
                  1.
               
               
                  Žaloba sa zamieta ako neprípustná.
               
            
                  2.
               
               
                  Konanie o návrhoch Holandského kráľovstva, ako aj T-Mobile Netherlands Holding BV, T-Mobile Netherlands BV, T-Mobile Thuis BV a Tele2 Nederland BV na vstup vedľajšieho účastníka do konania sa zastavuje.
               
            
                  3.
               
               
                  VodafoneZiggo Group BV znáša svoje vlastné trovy konania a je povinná nahradiť trovy konania, ktoré vznikli Európskej komisii s výnimkou trov konania spojených s návrhmi na vstup vedľajšieho účastníka do konania.
               
            
                  4.
               
               
                  VodafoneZiggo Group, Komisia, Holandské kráľovstvo, ako aj T-Mobile Netherlands Holding, T-Mobile Netherlands, T-Mobile Thuis a Tele2 Nederland znášajú svoje vlastné trovy konania spojené s návrhmi na vstup vedľajšieho účastníka do konania.
               
            
         (1)  Ú. v. EÚ C 4, 7.1.2019.